Trafficking sa mga Tao Polyetong Pang-impormasyon para sa mga Tagapag-empleyo Trafficking sa mga Tao Polyetong Pang-impormasyon para sa mga Tagapag- empleyo Ano ang pangangalakal ng mga tao (people trafficking)? Ang pangangalakal ng mga tao (people trafficking) ay ang pisikal na paglipat ng mga tao sa magkabilang mga hangganan, sa pamamagitan ng mapanlinlang na paraan, pamimilit o puwersa, para sa layunin ng pagsasamantala. Sa buong mundo, ang kalakihan, kababaihan at mga bata ay sumasailalim sa trafficking sa ilang hanay ng mga industriya, kabilang ang: agrikultura • konstruksyon • trabahong pambahay • hospitality • trabaho sa industriya ng sex, at • trabahong pampabrika. Ang anumang uri ng trafficking ng mga tao ay isang krimen sa Australia. Ano ang magagawa ng mga tagapag-empleyo upang malabanan ang pangangalakal ng mga tao (people trafficking)? Magkaroon ng kamalayan ukol sa mga hakbang na maaari mong gawin upang makatulong na labanan ang pangangalakal ng mga tao (people trafficking) at sapilitang pagpapatrabaho: Magkaroon ng kamalayan, at bigyan ng edukasyon ang kawani tungkol sa, mga kagawiang maaaring matawag na pangangalakal ng mga tao (people trafficking) o sapilitang pagpapatrabaho Tiyakin na ang patakaran ng kompanya ay nagtatakda ng mga karapatan at katungkulan ng mga empleyado sa ilalim ng batas, kabilang ang pinakamababang sahod, oras sa pagtatrabaho, at obertaym Tiyakin na ang lahat ng mga empleyado ay may nakasulat na kontrata, at naiintindihan ang mga takda o kondisyon ng kanilang trabaho Gumamit lamang ng kagalang-galang na mga ahensyang tagapagrekluta at pantrabaho bilang pagkukunan ng kontratang pagpapatrabaho at maging maalam sa kanilang mga kagawian. Maingat na imonitor ang mga ahensyang nagsusuplay ng kontratang pagpapatrabaho sa inyong kompanya, partikular na ang mula sa mga migrante Tratuhin nang makatarungan ang mga migranteng manggagawa, at tiyakin na ang mga ito ay hindi sumailalim sa naiiba o hindi gaanong paborableng mga kondisyon sa trabaho kaysa sa ibang mga empleyado dahilan sa sila ay nagmula sa ibayong dagat Alamin ang mga pinagmumulan ng suplay upang matiyak na hindi gumamit ng mapang-aliping pagpapatrabaho at naitaguyod ang mga karapatang pantao sa lugar pantrabaho Magbigay ng pagsasanay sa mga manedyer at mga tauhang namamahala sa mga tao sa pagtutukoy ng mapagsamantalang mga kagawian sa pagpatrabaho, at magpayo kung paano humanap ng naaangkop na mga kalutasan Magtayo ng mga ugnayan sa pagitan ng pamahalaan, mga manggagawa at mga ahensyang tagapagpatupad ng batas, na nagtataguyod ng kooperasyon sa pagkilos laban sa mapagsamantalang mga kagawian sa pagpatrabaho, at
Trafficking sa mga Tao Polyetong Pang-impormasyon para sa mga Tagapag-empleyo Maghikayat at magbahagi para sa pinakamahusay na kagawian sa mga kondisyon sa trabaho: isang makatutulong na rekurso ay ang 2008 Paglaban sa Sapilitang Pagpatrabaho ng Pandaigdigang Organisasyon ng Paggawa: Isang Hanbuk para sa mga Tagapag-empleyo at Negosyo, na maaaring ma- access sa online sa: WCMS_101171/index.htm Mga batas ukol sa pangangalakal ng mga tao (people trafficking) Ang pangangalakal ng mga tao (people trafficking), pang-aalipin, sekswal na pagkabusabos at pagkaalipin sa utang ay paglabag sa ilalim ng Criminal Act Code 1995 (Cth)
Isa ring pagkakasala ang mag-empleyo o kumuha ng isang tao upang magtrabaho, o magbigay ng pagsangguni sa isang tao upang magtrabaho, na lumalabag sa mga kondisyon ng kanilang visa sa ilalim ng Migration Act 1958 (Cth) Ang mga tagapag-empleyo ay dapat sumunod sa mga batas sa lugar pantrabaho ng Australia. Ang lahat ng mga taong nagtatrabaho sa Australia, kabilang ang dayuhang mga manggagawa (mga manggagawang hindi mamamayan o permanenteng residente ng Australia) ay may karapatan sa batayang mga karapatan at proteksyon sa lugar pantrabaho. Ang karagdagang impormasyon tungkol sa mga mga batas sa lugar pantrabaho ng Australia ay matatagpuan sa website ng Ombudsman para sa Makatarungang Trabaho Dapat tiyakin ng mga tagapag-empleyong kumukuha ng mga dayuhang manggagawa na sumusunod sila sa parehong mga batas sa lugar pantrabaho ng Australia at sa mga batas pang-imigrasyon Maaaring alamin ng mga tagapag-empleyo sa Kagawaran ng Imigrasyon at Pagkamamamayan kung ang inaasahang mga empleyado ay may karapatang magtrabaho sa Australia. Ang pag-aalam na ito ay maaaring isagawa sa online Ang karagdagang impormasyon ukol sa mga batas ng Australia tungkol sa pangangalakal ng mga tao (people trafficking) ay matatagpuan sa: Ano ang gagawin kung naghihinala ka na ang isang tao ay sumailalim sa trafficking Kung ikaw ay may alam tungkol sa, o naghihinala na ang isang tao ay sumailalim sa trafficking, iulat ito sa Pederal na Pulisya ng Australia sa 1800 813 784. Kung ikaw ay may alam tungkol sa isang taong sumailalim sa mapagsamantalang mga kondisyon sa pagtatrabaho, iulat ito sa Ombudsman para sa Makatarungang Trabaho sa 13 13 94. Sa isang kagipitan, tumawag sa 000.